cyanic-selkie/wikianc huggingface dataset:
Պոդմոր
Օղի թուրմ
Ալկոհոլային թուրմ պատրաստելու համար անհրաժեշտ է մեկ բաժակ մանրեցրած պոդմորին ավելացնել, ալկոհոլի 500 մլ քանակություն։ Խառնուրդը թրմել պահելով այն մութ տեղում 21 օր, ժամանակ առ ժամանակ թափահարելով։ Դրանից հետո թուրմը քամել թանզիֆով։ Օղու վրա ստացված սատկած մեղուներից թուրմը պատրաստ է։ Այն անհրաժեշտ է օգտագործել մեկ գդալ մեղրով։ Ընդունման կուրսը 2 ամիս է։ Խորհուրդ է տրվում մեկ գդալ պոդմոր՝ օրական երեք անգամ։ Այնուհետև 1 ամսվա ընդմիջումից հետո և կրկնել կուրսը։ Ոմանք թուրմը կաթիլներով են ընդունում՝ հաշվի առնելով անձի տարիքը ։
Կարևոր
Ընտրված մարմինները չորանում են ջեռոցում մոտ հիսուն աստիճան ջերմաստիճանում, ապա դրանք դրվում ստվարաթղթե տուփերի կամ բամբակից, կտավատի գործվածքներից պատրաստված տոպրակների մեջ։ Արևի տակ չորացնելն անթույլատրելի է, քանի որ ջերմաստիճանը բավարար չէ մեղուների մարմինները չորացնելու համար։ Պահպանման ժամկետը ոչ ավելի, քան մեկ տարի։ Ժամանակի ընթացքում այն կորցնում է իր օգտակար հատկությունները։
Ծանոթագրություններ
Կատեգորիա:Մեղվաբուծություն Կատեգորիա:Մեղուներ Կատեգորիա:Թուրմեր Կատեգորիա:Հիվանդություններ այբբենական կարգով
Մասկարա (Ուֆայի վտակ)
Մասկարա  (Маскара), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Ուֆայի գետի ձախ ափին՝ 743 կմ հեռավորության վրա։ Գետի երկարությունը 37 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Միլդրեդ Դրեսսելհաուզ
Միլդրեդ Դրեսսելհաուզ (Mildred S. Dresselhaus, ծննդյան անուն` Միլդրեդ Սպիվակ, հայտնի է որպես «ածխածնի գիտության թագուհի», ), ինստիտուտի առաջին կին պրոֆեսոր, Մասաչուսեթսի տեխնոլոգիական համալսարանի ֆիզիկայի և էլեկտրատեխնիկայի պատվավոր պրոֆեսոր ։
Կենսագրություն
Միլդրեդ Դրեսսելհաուզը ծնվել է Բրուքլինում, Լեհաստանից ներգաղթած հրեաների ընտանիքում  ։ Մեծացել է Բրոնքսում, ուր ընտանիքը տեղափոխվել էր 1934 թվականին։
Ավարտել է Նյու Յորք նահանգի Հանթեր քոլեջը, ապա կրթությունը շարունակել է Քեմբրիջի համալսարանում, որտեղ ստացել է Ֆուլբրայթի կրթաթոշակ, ինչպես նաև Հարվարդի համալսարանում։ 1958 թվականին Չիկագոյի համալսարանից ստացել է դոկտորի աստիճան։ Նախքան Լինքոլնի լաբորատորիայում (Lincoln Lab) աշխատելը մի քանի տարի հաճախել է Կոռնելի համալսարանի դասընթացներին։ 1987 թվականին Մասաչուսեթսի տեխնոլոգիական համալսարանից ստացել է պրոֆեսորի կոչում (ֆիզիկայի և էլեկտրական ճարտարագիտության պատվավոր պրոֆեսոր), 1985 թվականին ստացել է «ինստիտուտի պրոֆեսոր» (Institute Professor) կոչումը ։
1990 թվականին մետաղների և կիսամետաղների ուսումնասիրության, ինչպես նաև ակադեմիական գիտության և ճարտարագիտության մեջ ներդրում ունենալու համար Դրեսսելհաուզը պարգևատրվել է Ազգային գիտական մեդալով ։ 2000-2001 թվականներին եղել է ԱՄՆ պետդեպարտամենտի գիտության հարցերով բաժնի ղեկավարը (էներգետիկայի նախարարություն)։ 2004 թվականից ղեկավարել է Ֆիզիկայի ամերիկյան ինստիտուտը։
Դրեսսելհաուզը հայտնի է նաև թերմոէլեկրականության, գրաֆիտի հատկությունների, գրաֆիտի ալոտրոպային միացությունների, ածխածնային նանոխողովակների ուսումնասիրության բնագավառում իր ունեցած ավանդի համար։
Ամուսնացած է եղել հայտնի տեսաբան Ժենե Դրեսսելհաուզի հետ, ունեցել են չորս երեխա։
Ծանոթագրություններ
Կատեգորիա:Ամերիկացի կին ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:Հարվարդի համալսարանի շրջանավարտներ Կատեգորիա:Պրոֆեսորներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Չիկագոյի համալսարանի շրջանավարտներ Կատեգորիա:Ամերիկացի ճարտարագետներ Կատեգորիա:Քեմբրիջի համալսարանի շրջանավարտներ Կատեգորիա:Կոռնելի համալսարանի շրջանավարտներ Կատեգորիա:Ամերիկացի կին ճարտարագետներ Կատեգորիա:20-րդ դարի գիտնականներ Կատեգորիա:Ամերիկյան փիլիսոփայական ընկերության անդամներ
Նյու Ջերսի
Նյու Ջերսի (New Jersey), նահանգ ԱՄՆ հյուսիս արևելյան և միջին Ատլանտյան տարածաշրջանում, պաշտոնական մականունը` Այգիների նահանգ։ Այն հյուսիսից և արևելքից սահմանակցում է Նյու Յորքին, հարավում և հարավ արևելքում Ատլանտյան օվկիանոսին, արևմուտքում Փենսիլվանիային և հարավ արևմուտքում` Դելավերին։ Նյու Ջերսին տարածքով չորրորդ ամենափոքրն է ԱՄՆ-ի նահանգների մեջ, բայց բնակչությամբ` 11-րդն է, իսկ բնակչության խտությամբ` առաջինը։ Նյու Ջերսին 2014 թվականի դրությամբ բնակչության մեկ շնչին ընկնող հարստությամբ երրորդն է ԱՄՆ նահանգների մեջ ։
Նյու Ջերսիում տեղաբնիկները բնակվել են ավելի քան 2.800 տարի։ 17-րդ դարի սկզբին հոլանդացիները և շվեդները այստեղ հիմնեցին առաջին եվրոպական բնակավայրերը ։ Հետագայում տարածքին տիրեցին անգլիացիները ` անվանելով Նյու Ջերսի պրովինցիաի Նորմանդյան կղզիների Ջերսի քաղաքի անունով ։ 18-րդ դարում Նյու Ջերսին դարձավ մի քանի ճակատամարտերի թատերաբեմ Ամերիկայի անկախության պատերազմի ժամանակ։
XIX դարում Նյու Ջերսիում կառուցվեցին մեծ քանակությամբ գործարաններ, որոնք օգնեցին Նյու Ջերսիին իրականացնել Արդյունաբերական հեղափոխություն։
Պաշտոնական մականունը Այգիների նահանգ
Պատմություն
Հին ժամանակներում Նյու Ջերսի նահանգում բնակվել են Լենապե ցեղի հնդիկները։ Հոլանդացի վերաբնիկները հաստատվեցին նահանգում 1630 թվականին։ Այժմյան Նյու Ջերսիի տարածքի մեծ մասը այժմյան Նյու-Յորք նահանգի մի մասի հետ մտնում էին Նոր Նիդեռլանդներ նահանգի մեջ` Նոր Ամստերդամ մայրաքաղաքով։ 1664 թվականին տարածաշրջանը անցավ Անգլիայի իշխանության տակ, երբ մի նավատորմի հրամանատարությամբ գնդապետ Ռիչարդ Նիկոլլզան, մտնելով Նոր Ամստերդամ նահանգի նավահանգիստ, գրավեց հոլանդական գաղութը։ Նույն 1664 թվականին Ջեյմս հերցոգ Յորկսին համաձայնել է, որ տարածքի մի մասը տեղափոխվի հյուսիսամերիկյան տարածք, որը ընկնում է Հադսոնի և Դելավեր գետերի միջև։ Տարածքի ղեկավար նշանակվել էին Ջոն Բերքլին և պարոն Ջորջ Քարթերթուն, և վերջինս ի պատիվ իր հայրենիքի այն կոչեց Նյու Ջերսի։ Ջերսիեցի Ջորջ Քարթերը խիզախ նավաստի էր, ով շարունակում էր հավատարիմ մնալ Սթյուարտների հարստությանը` դրա համար շատ ծանր տարիներին։ Եվ Կառլ Երկրորդը, ի նշան երախտագիտության Ջերսի կղում իրեն օգնելու համար, որոշում է պարգևատրել Ջորջ Քարթերին։
1776 թվականին Նյու Ջերսին մտնում էր այն 13 բրիտանական գաղութների մեջ, որոնք ապստամբեցին Մայր կայսրության դեմ։ «Անկախության պատերազմի» ընթացքում պետականությունը անցնում է մեկ կողմից մյուսին, որից հետո այն ստացավ «Հեղափոխություն խաչմերուկում» մականունը։ ( Crossroads of Revolution): Այս անունը դրվում էր հուշադրամների հակառակ երեսի վրա, որի արժեքը 25 ցենտ է, այն թողարկվել է 1999 թվականին` ի պատիվ նահանգի։
1787 թվականի դեկտեմբերի 18-ին Նյու Ջերսին դարձավ երրորդ նահանգը, որ մտավ Միացյալ Նահանգներոի մեջ։
Կլիմա
Նյու Ջերսիի կլիման բարեխառն մայրցամաքային է։ Ամռանը տաք է և խոնավ, տարվա ընթացքում միջին հաշվով 25 օր ջերմաստճանը հասնում է 32°, երբեմն` նույնիսկ անցնում է այն։ Ձմռանը հիմնականում պետության հյուսիսարևմտյան մասում ցուրտ է, ընդհանուր առմամբ ջերմաստիճանը ավելի ցածր է, քան մնացած մասերում։ Տարեկան տեղումների քանակը տատանվում է 1100-1300 մմ։ Պինդ տեղումների մակարդակը ձմռանը տատանվում է 25-38 սմ հարավային ափին, մինչև 38-76 սմ` կենտրոնական մասում և հյուսիս-արևելքում և հասնում է 100-130 սմ հյուսիս-արևմուտքում։ Միջին հաշվով, մեկ տարվա ընթացքում տեղումներով է 120 օր։
Բնակչություն
Մինչև 18 տարեկանները կազմում են բնակչության 24,8%, մինչև 65 տարեկանները` 13,2%։ Պետության բնակչության գերակշռող մասը կանայք են։
Ըստ 2005 թվականի տվյալների, մոտ 1,6 մլրդ մարդ ծնվելուց հետո ապրել է Նյու Ջերսիում։ Նահանգիբնակչությունը էթնիկ և կրոնական կազմով շատ բազմազան է։ Նյու Ջերսիի հիմնական էթնիկական խումբը կազմված է իտալացիներից (17,9%), իռլանդիացիներից (15,9%), աֆրիկացիներից (13,6%), գերմանացիներից (12,6%), լեհերից (6,9%) և հրեաներից ( 5 7%)։ Բնակչության մի զգալի մասի համար անգլերենը մայրենի լեզու չէ, 2000 թվականի մարդահամարի տվյալներով մոտ 12.31% -ը տանը խոսում են իսպաներեն, 1.12% - ը` իտալերեն, 1.03%-ը` պորտուգալերեն և 1.02%-ը` տագալերեն ։ 2010 թվականի տոկոսային հաշվարկով` ապօրինի ներգախթյալների թիվը կազմում է 6.4% (այդ չափանիշով 4-րդ ամենաբարձր տեղն զբաղեցնող նահանգն է) ։
Մահապատժի կիրառում
2007 թվականի դեկտեմբերի 17-ին նահանգապետ Ջոն Կորզին կազմեց օրենսդրություն, որը լիովին վերացրել է մահապատիժը Նյու Ջերսիում։ Նյու Ջերսին երրորդ նահանգն է, որ ընդունել է այդպիսի օրենսդրություն, Այովա և արևմտյան Վիրջինիա նահանգներից հետո, որոնք ընդունել են այդ օրենսդրությունը 1965 թվականին։ Նյու Ջերսիում, կան միայն մի քանի մարդ, որվքեր դատապարտված են մահապատժի։ Առաջինը ամենահայտնի մարդասպան Ջեսսի Տիմմենդեկասն է։ Տիմմենդեկասը դատապարտվել է մահապատժի 1996 թվականին Մենգան Կանկային բռնաբարության և սպանության համար։ Կորզինը 2007 թվականին ստորագրել է մի օրինագիծ, որը փոխարինել է մահապատիժը ցմահ ազատազրկման՝ առանց հնարավորության վաղաժամկետ ազատ արձակման։
Տրանսպորտային հաղորդակցություն
Նահանգի տրանսպորտային ընկերությունը ծառայում New Jersey Transit-ին, որը ներառում է հետևյալ կետերը՝
Տնտեսություն
Ըստ ԱՄՆ բյուրոյի տնտեսական վերլուծության, պետական համախառն արտադրանքը 2003 թվականին կազմեել է 397 մլրդ դոլար։ Միացյալ Նահանգների հինգ շրջանները դասվում են պետության ամենաբարձր եկամտաբեր աղբյուրները։ ԱՅն շրջաններն են ՝ Սոմերսեթը (7-րդ տեղ), Մորրիս (10-րդ տեղ), Հանթերդոն (13-րդ տեղ), Բերգեն (21-րդ տեղ) և Մոնմութ (42-րդ տեղ), ԱՄՆ-ի առաջին հարյուր առավել «հարուստ» թաղամասերը մտնում են չորսից ավելի նահանգ համայնքների մեջ։
Կրթություն և գիտություն
Լավագույն կրթության քաղաք Ռիջվուդը (հինգ տարրական դպրոցներ, երկու միջին (երկուսն էլ ունեն 10 միավորանոց համակարգ) և մեկ ավագ դպրոց) գտնվում է նահանգի հյուսիսում։
Պետության ամենահայտնի համալսարանները Փրինսթոնի և Ռաթգերսի համալսարաններն են։ Փրինսթոնի համալսարանը զբաղվում է խորացված ուսումնասիրությամբ, որտեղ աշխատել են՝ Ալբերտ Էյնշտեյնը, Ջոն Ֆոն Նոյման և Քուրթ Գոդելը։
Ճարտարապետություն
Պետությունը ունի մի քանի երկնաքեր, որոնցից ամենաբարձրը Ջերսի-Սիթի քաղաքի Հադսոն փողոցում է՝ 238 մետր։
Արտաքին հղումներ
Կատեգորիա:Նյու Ջերսի Կատեգորիա:1787 հիմնադրված պետություններ և տարածքներ Կատեգորիա:ԱՄՆ-ի նահանգներ
Այզեք Միզրահի
Այզեք Միզրահի (Isaac Mizrahi, ), ամերիկացի հագուստի դիզայներ, հեռուստահաղորդավար և «Liz Claiborne»-ի նախկին ստեղծագործական տնօրեն։ Առավել հայտնի է նորաձևության հավաքածուներով՝ իր իսկ բրենդի՝ «»-ի համար ստեղծված։
Վաղ տարիներ
Այզեք Միզրահին ծնվել է Բրուքլինում՝ Նյու Յորքում։ Երբ լրացել է ապագա դիզայների 10 տարին, հայրը նրան նվիրել է կարի մեքենա։ 15 տարեկանում ընտանիքի ընկերների աջակցությամբ ստեղծել է IS New York բրենդը։ Ավարտել է Գեղարվեստի բարձրագույն դպրոցը և Parsons School of Design-ը ։
Կարիերա նորաձևության բիզնեսում
1992 թվականին ֆրանսիական նորաձևության տունը գնել է Միզրահիի ընկերության բաժնետոմսերի փաթեթ և սկսել է ակտիվ ֆինանսավորել ընկերության բոլոր գործողությունները։ Չնայած քննադատների խանդավառ արձագանքներին, Միզրահիի հագուստի վաճառքը անկայուն էր։ «Bloomingdale’s» հանրախանութի գործադիր տնօրենը ասում էր, որ Միզրահին ունենում է «հաջող և անհաջող տարիներ» ։ Այս փոփոխականությունը կապում են այն բանի հետ, որ դիզայներին այդպես էլ չի հաջողվել ստեղծել հատուկ «Միզրահիի ոճ»։ Սակայն հավաքածուներում առկա մշտական նորարաությունն էլ հենց դիզայների տարբերակիչ առանձնահատկությունն էր։
Ընկերության տարեկան շրջանառությունը կայուն կերպով կազմել է 10-20 մլն դոլար, սակայն ընկերությունը գրեթե շահույթ չի բերել, իսկ վերջին տարիներին ընդհանրապես սկսել է կորուստներ կրել։ 1998 թվականի հոկտեմբերին «Chanel» նորաձևության տունը դադարեցրել է ֆինանսավորումը, և աշնանային հավաքածուն դարձել է վերջինը Միզրահիի բրենդի համար։
Միզրահիի երկրպագուներից և հաճախորդներից էին Սառա Ջեսիկա Փարկերը, Նիկոլ Քիդմանը, Սելմա Բլերը, Ջուլիա Ռոբերթսը, Նատալի Փորտմանը ։
1995-1997 թվականներին Միզրահին թողարկել է «» երկրորդ գիծը։ Այս գծի հագուստի գինը տատանվում էր 200-800 դոլարի միջև, ինչը զգալի էժան էր Isaac Mizrahi-ի թանկարժեք հավաքածուի գներից։ Այս գիծը ճանաչում չի ստացել և 1997 թվականին փակվել է։
Այզեք Միզրահին նորաձևություն է վերադարձել 2002 թվականին «»-ի երկրորդ գծով։ Գիծը դարձել է շատ հայտնի և շուտով տարածվել է աքսեսուարների, հագուստի, տան հագուստների և կենդանիների պարագաների վրա։ Գիծը վաստակել է ավելի քան 300 մլն դոլար և վերադարձրել է Այզեք Միզրահիի անվան արդիականությունը ։
2008 թվականին Միզրահին տեղափոխվել է Liz Claiborne, որտեղ աշխատել է ընդամենը մեկ տարի՝ մինչև ընկերությունում 2009 թվականին ֆինանսական խնդիրների սկսվելը։
2009 թվականին «»-ը Այզեք Միզրահիին անվանել է «նոր դարի քաղաքացի» ։
Այզեք Միզրահին շարունակել է իր անունով հագուստ թողարկել, սակայն 2011 թվականին Նյու Յորքի նորաձևության շաբաթում նրա հավաքածուն չի ցուցադրվել. դիզայները կրկին ֆինանսական խնդիրներ է ունեցել։ Լիարժեք ցուցադրության փոխարեն ներկայացվել են նոր իրերի լուսանկարները ։ Միզրահին տեսահոլովակ է նկարել, որտեղ բացատրում է պատճառները, թե ինչու է ցուցադրությունը չեղարկվել։ Երկրպագուներին ուղղված տեսաուղերձում Միզրահին հաստատում է, որ ցուցադրությունները հնացել են և նա վարվել է ինչպես իսկական ժամանակակից դիզայներ ։
Մեդիա
1990-ական թվականներին Միզրահին հաճախ էր հայտնվում հեռուստատեսությամբ։ 1995 թվականին թողարկվել է «Unzipped» ֆիլմը՝ նվիրված Այզեք Միզրահիի 1994 թվականի աշնանային հավաքածուին։ Ֆիլմում նկարահանվել են սուպերմոդելներ Նաոմի Քեմփբելը, Սինդի Քրոուֆորդը, Լինդա Եվանգելիստան, Քեյթ Մոսը։
1995 թվականի աշնանը Միզրահիի հավաքածուն առաջին անգամ ցուցադրվել է «Style Network»-ում։
Միզրահին հաճախ հայտնվել է «» ալիքի հաղորդումներում և ճանաչում է ձեռք բերել որպես հեռուստաաստղ։ Ինքն իր դերում է խաղացել «Սեքսը մեծ քաղաքում» սերիալի «Թեդ» էպիզոդում։ Փոքր դեր է ունեցել նաև «Շրջադարձերի քաղաքը» ֆիլմում։ Միզրահին եղել է «Տգեղ Բեթթին» հեռուստասերիալի հրավիրված աստղ՝ խաղալով Fashion TV-ի լրագրողի դերում։
Միզրահին սեփական շոուն է վարել «» ալիքում, որտեղ երգում և պարում էր։ Խաղացել է նաև Վուդի Ալլենի մի քանի ֆիլմերում։
2010 թվականին Միզրահին մասնակցել է «Bravo TV»-ի «» շոուում, որը փոխարինել է «Պոդիում նախագծին»։ Այդ շոուում Միզրահին մրցել է սուպերմոդել Իմանի հետ։
Այլ նախագծեր
2001 թվականին Միզրահին ստեղծել է Մարկ Մորիսի «Գոնգ» բալետի կոստյումները, որը բեմադրվել է Ամերիկյան բալետի թատրոնում։ Ստեղծել է նաև «Սուպերմոդել Սենդիի արկածները» կոմիքսների շարքը, որը թողարկել է Simon & Schuster հրատարակությունը։
Անձնական կյանք
Այզեք Միզրահին բացահայտ համասեռական է։ 2011 թվականի նոյեմբերին նա ամուսնացել է Առնոլդ Գերմերի հետ, որի հետ մինչ այդ ապրել է 6 տարի ։
Արտաքին հղումներ
Կատեգորիա:Ամերիկացի հաղորդավարներ Կատեգորիա:Նորաձևության դիզայներներ
Էրեթիսկարի
Էրեթիսկարի (ერეთისკარი), գյուղ Վրաստանում։ Գտնվում է Կախեթի մարզի Լագոդեխի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 509 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լագոդեխի շրջան
Գեներալիզացված տոնիկ-կլոնիկ ցնցում
Գեներալիզացված տոնիկ-կլոնիկ ցնցում, անվանվում է նաև գրանդ մալ կամ ԳՏԿՑ, գեներալիզացված ցնցման տեսակ է, որն առաջացնում է երկկողմանի, կոնվուլսիվ, տոնիկ և կլոնիկ մկանային կծկումներ։ Տոնիկ-կլոնիկ ցնցումները էպիլեպսիայի, նյութափոխանակային խանգարումների և ընդհանրապես բոլոր ցնցումների առավել հաճախ հանդիպող տեսակն է ։ Սխալ պատկերացում կա, որ այն ցնցումների միակ տեսակն է, սակայն էպիլեպսիայով հիվանդների ընդամենը 10%-ի մոտ է դիտվում, որպես ցնցման միակ տեսակ ։
Այս ցնցումները հիմնականում սկսվում են հանկարծակի, օջախային, կամ գեներալիզացված ձևով։ Մինչ ցնցման սկիզբը կարող է լինել նախանշաններ (որն այս պարագայում հանդիսանում է մոտալուտ ցնցման նշան)։ Ցնցումը իր մեջ ներառում է և՛ տոնիկ, և՛ կլոնիկ կծկումներ, որոնցից հիմնականում տոնիկն է նախորդում կլոնիկին։ Այս կծկումների ավարտին հաջորդում է հետցնցումային վիճակը, երբ անհատը չի արձագանքում և, հաճախ, քնած է լինում՝ բարձրաձայն խռռալով։ Արթնանալուց հետո անհատը հաճախ շփոթված է ։
Պատճառներ
Ախտանշանային էպիլեպսիայի դեպքում պատճառը հաճախ հայտնաբերվում է ՄՌՏ-ով կամ նեյրոիմիջինգի այլ մեթոդներով, որոնցով հայտնաբերվում է մեծ քանակությամբ նեյրոնների որոշակի աստիճանի վնասում ։ Այս վնասումները (օր․՝ սպիական հյուսվածքը), որոնք առաջացրել են նեյրոննորի կորուստ, կարող են հիմք հանդիսանալ նեյրոնների խմբավորման և ցնցումային օջախի առաջացման, որը ժամանակ առ ժամանակ կարող է գերդրդվել և սկիզբ տալ ցնցման, եթե վերջինս չկանխվի կամ չընկճվի հակացնցումային դեղերի միջոցով։
Մեխանիզմ
Նախանշաններ
Փուլեր
Տոնիկ-կլոնիկ ցնցումն ընթանում է 3 փուլով՝ տոնիկ, կլոնիկ և հետցնցումային․
Ախտորոշում
Ախտորոշումը կարող է դրվել էլեկտրաուղեղագրությամբ (ԷԷԳ), որը գրանցում է գլխուղեղի էլեկտրական ակտիվությունը։ Այն հաճախ կատարվում է կլինիկական պայմաններում ցնցումային նոպայի գրանցումով, որը պետք է «բռնացնել» հիվանդանոցում։ Ըստ Հարրիսոնի ձեռնարկի, տոնիկ փուլում ԷԷԳ-ն ցույց է տալիս ցածր վոլտաժով արագ ալիքների ակտիվության հարաճուն բարձրացում, որին հաջորդում է գեներալիզացված, բարձր ամպլիտուդային բազմաթիվ պիկերով փոփոխություններ ։ Կլոնիկ փուլում դիտվում է բարձր ամպլիտուդային ակտիվություն, որը հաճախ ընդհատվում է դանդաղ ալիքներով և ձևավորում պիկային-դանդաղ ալիքային նշան ։ Որպես լրացում, հետցնցումային փուլում ամբողջ գլխուղեղի ակտիվությունը ճնշվում է, հետո դանդաղում, աստիճանաբար վերականգնվելով հիվանդի արթնացման հետ։
Վարում
Տոնիկ-կլոնիկ ցնցում տանող հիվանդի առաջին օգնությունը ներառում է հիվանդի շրջումը անվտանգության դիրքի, որը կկանխի ասֆիքսիան չթողնելով հեղուկի անցումը թոքեր ։ Էպիլեպսիայի հիմնադրամը խորհուրդ է տալիս նաև հետևյալը՝ գտնվել հիվանդի կողքին մինչև ցնցման ավարտը, ուշադրություն դարձնել ցնցման տևողությանը՝ հնարավոր էպիլեպտիկ ստատուսի առաջացման և/կամ դեղորայքի կիրառման անհրաժեշտության դեպքում շտապ օգնություն կանչելու համար, մոտ գտնվող իրերի հեռացում ինքնավնասման կանխման նպատակով։ Խորհուրդ չի տրվում հիվանդին ամուր գրկել կամ տարբեր իրեր մտցնել հիվանդի բերանը, քանի որ դրանք կարող են վնասել հիվանդին կամ կուլ գնալ ։ Երկարատև բուժման համար կիրառվում են հակացնցումային դեղեր, վիրահատական բուժում, հատուկ սննդակարգ (կետոգեն դիետա), թափառող նյարդի խթանում կամ ճառագայթային բուժում ։
Տերմինաբանություն
Գեներալիզացված տոնիկ-կլոնիկ ցնցումները կարող են սկսվել որպես օջախային, հետո վերածվել գեներալիզացվածի կամ ունենալ առաջնային գեներալիզացված ընթացք։ «Գրանդ Մալ» տերմինը ոչ սպեցիֆիկ է և վերաբերում է և՛ առաջնային, և՛ երկրորդային գեներալիզացված ցնցումներին, այդ պատճառով էլ այժմ այս տերմինը չի կիրառվում ։
Արտաքին հղումներ
Կատեգորիա:Հիվանդություններ այբբենական կարգով Կատեգորիա:Նյարդաբանական խանգարումներ Կատեգորիա:Էպիլեպսիա
Թուրք-բրիտանական հարաբերություններ
Թուրք-բրիտանական հարաբերություններ, երկկողմ դիվանագիտական հարաբերություններ Թուրքիայի և Մեծ Բրիտանիայի միջև։ Երկու պետություններն էլ մի քանի անգամ եղել են պատերազմի մեջ, օրինակ Առաջին համաշխարհային պատերազմը։ Որոշ զինված հակամարտություններում պետությունները դաշնակիցներ էին, օրինակ՝ Ղրիմի պատերազմում։ Մեծ Բրիտանիան այժմ դեսպանատուն ունի Անկարայում, իսկ Թուրքիան՝ իր դեսպանությունը Լոնդոնում ։
Թուրքիան և Մեծ Բրիտանիան լավ երկկողմ հարաբերություններ ունեն ։ Թուրքիայի նախագահ Ջևդեթ Սունայը Մեծ Բրիտանիա պետական այց է կատարել 1967 թվականի նոյեմբերին ։ Թուրքիայի մեկ այլ նախագահ Քենան Էվրենը 1988 թվականի հուլիսին պետական այցով Միացյալ Թագավորություն է այցելել։ Մեծ Բրիտանիայի թագուհի Եղիսաբեթ II Թուրքիա է այցելել 1971 թվականի հոկտեմբերին և 2008 թվականի մայիսին ։ Երկու երկրներն էլ G20-ի անդամ են, և Մեծ Բրիտանիան աջակցում է Թուրքիայի անդամակցությանը Եվրամիությանը։
Պատմություն
1600 թվականին ստեղծվեց անգլո-մարոկկոյի դաշինքը Անգլիայի և բարբարոսական ափի Օսմանյան կայսրության վասալ պետությունների միջև։
Մանդատ Պաղեստինում
Օսմանյան կայսրությունը, որի մաս էր կազմում Պաղեստինը, կազմալուծվեց Առաջին համաշխարհային պատերազմից անմիջապես հետո և պաշտոնապես լուծարվեց 1923 թվականին՝ Լոզանի խաղաղության պայմանագրի համաձայն։ Մեծ Բրիտանիան հայտարարել է հրեական «հայրենիքի» ստեղծմանը աջակցելու իր մտադրության մասին՝ hամաձայն Բալֆուրի 1917 թվականի հռչակագրի։ Եգիպտոսի Մեծ Բրիտանիայի գերագույն հանձնակատար Արթուր Հենրի Մակմագոնը 1915 թվականի երկրորդ կեսին ինտենսիվ նամակագրություն էր վարում Մեքքայի շերիֆ Ալ-Հուսեյն իբն Ալի ալ-Հաշիմիի հետ։ Այս նամակներում արտահայտված խոստումները արաբների կողմից ընկալվեցին որպես պաշտոնական համաձայնագիր իրենց և Մեծ Բրիտանիայի միջև և հանգեցրին արաբների ապստամբությանը Օսմանյան կայսրության դեմ։ Բրիտանական ռազմական գործիչները, ինչպիսիք են գեներալ Ալլենբին կամ հայտնի Թոմաս Էդվարդ Լոուրենսը, զգալի ներդրում են ունեցել 1917 թվականին Օսմանյան զորքերի ջախջախման գործում, ինչը բրիտանական և ֆրանսիական զորքերի կողմից գրավեց Սինայի թերակղզին և Մեծ Սիրիայի մեծ մասը։ Այս տարածքները անգլիացիների վերահսկողության տակ էին մինչև պատերազմի ավարտը։
Առևտուր
Մեծ Բրիտանիան Գերմանիայից հետո Թուրքիայից ապրանքների մեծությամբ երկրորդ ներմուծողն է։ Թուրքիան Մեծ Բրիտանիա է արտահանում ապրանքների ընդհանուր ծավալի շուրջ 8 %-ը ։ Ամեն տարի մոտ 2,5 միլիոն բրիտանացի արձակուրդ է անցկացնում Թուրքիայում, իր հերթին տարեկան 100 000 թուրք է այցելում Մեծ Բրիտանիա։
Ռազմական համագործակցություն
2017 թվականի հունվարին Թերեզա Մեյի Թուրքիա կատարած այցի ժամանակ բրիտանական BAE Systems պաշտպանական ընկերության և թուրքական օդատիեզերական արդյունաբերության (TAI) ներկայացուցիչները շուրջ 100 միլիոն ֆունտ ստեռլինգ արժողությամբ համաձայնագիր են ստորագրել՝ հինգերորդ սերնդի թուրքական TF-X կործանիչի մշակմանն օգնելու նպատակով ։
Գրականություն
Կատեգորիա:Թուրքիայի երկկողմ հարաբերություններ Կատեգորիա:Միացյալ Թագավորության երկկողմ հարաբերություններ
Boston Dynamics
Boston Dynamics, ամերիկյան ընկերություն, որը մասնագիտանում է ռոբոտաշինության և ճարտարագիտության մեջ։ Հիմնադրվել է 1992 թվականին Մարկ Ռայբերտի կողմից։ Կենտրոնակայանը գտնվում է Մասաչուսեթսի Ուոլթեմ քաղաքում։
2020 թվականի դեկտեմբերին Boston Dynamics-ը գնվել է Hyundai Motor Group-ի կողմից SoftBank-ից ։
= Պատմությունը = Ընկերությունը հիմնադրվել է Մարկ Ռայբերտի կողմից, ով 1992 թվականին անջատեց ընկերությունը Մասաչուսեթսի տեխնոլոգիական ինստիտուտ ից։ Ընկերությունը հիմնադրման վաղ ժամանակներում հիմնականում աշխատել է այնպիսի ռոբոտաշինական նախագծերի վրա, որոնք ֆինանսավորվում էին բանակի կողմից։
2019 թվականի ապրիլին, Boston Dynamics-ը ձեռք բերեց Սիլիկոնային հովտում գտնվող ստարտափ Kinema Systems-ը ։
2020 թվականի դեկտեմբերին Hyundai Motor Group-ը ձեռք է բերել ընկերության 80% բաժնեմասը SoftBank-ից` մոտավորապես 880 մլն դոլարի դիմաց։
= Արտադրանքներ = Spot
2016 թվականի հունիսի 23-ին ընկերությունը թողարկեց spot-ը, որը կշռում է 25կգ և ունի 81սմ հասակ ։Spot-ը կարող է կատարել մի շարք գործառույթներ, ներառյալ աստիճաններով բարձրանալ և հեշտությամբ նավարկել դժվարանցանելի տեղանքով։ Այն նաև բավական փոքր է փակ տարածքներում օգտագործելու համար։ Spot-ը կարող է փոխարինել մարդուն մի շարք գործառույթներում՝ նվազեցնելով մարդկային կորստի վտանգը։ Օրինակ՝ այն կարող է մարդու փոխարեն կատարել ստուգումներ հեռավոր և վտանգավոր վայրերում։ Այն կարող է նաև կատարել պահեստավորման գործընթացը ավելի արագ և արդյունավետ կերպով քան սովորական մարդը։ Handle
Atlas Atlas-ը մարդանման ռոբոտ է, որը թողարկվել է 2013 թվականին ։ Այն ունի 89կգ քաշ, 1,5մ հասակ և կարող է զարգացնել մինչև 2,5մ/վ արագություն ։ Atlas-ը ունի այնպիսի բարդ կառավարման համակարգ, որը սկանավորում է շրջակա միջավայրը և հնարավորություն տալիս ռոբոտին կատարել բազմազան տեղաշարժեր։Այն օգտագործում է նաև 3D տպագիր մասեր ՝ ուժի և քաշի հաբերակցությունն ապահովելու համար, որն անհրաժեշտ է թռիչքների և այլ տեղաշարժերի համար ։ 2017 թվականի նոյեմբերի 16-ին Boston Dynamics-ը YouTube-ում թողարկեց տեսանյութ, որտեղ ցուցադրվում է, թե ինչպես է Atlas-ը ցատկում տուփերի վրա, 180 աստիճան թեքվում ցատկելիս և հետընթաց պտույտ կատարում ։
BigDog BigDog-ը չորքոտանի ռոբոտ է, որը քայլում է, վազում և տանում ծանր բեռներ։ Այն ծառայում է որպես օգնական՝ օգնելու զինվորներին ծանր բեռներ կրելիս ։ BigDog-ը ունի 91սմ երկարություն, 76սմ բարձրություն և կշռում է 110կգ։ Այն ունակ է անցնել դժվարանցանելի տեղանքով, վազել 6,4կմ/ժ արագությամբ, կրել մինչև 150կգ ծանրություն ունեցող բեռ և բարձրանալ 35 աստիճանի թեքությամբ տեղանքում։ BigDog-ի քայլքը վերահսկվում է չորս ոտքերի միջոցով, որոնցից յուրաքանչյուրը հագեցած է չորս հիդրավլիկ գլանների շարժիչներով, որոնք սնուցում են հոդերը ։ Գործարկիչների վրա կառուցված են համատեղ դիրքի և ուժի սենսորներ, և շարժումը վերահսկվում է սենսորները կառավարող բորտ համակարգչի միջոցով։
= Տես Նաև =
= Ծանոթագրություններ =
Գրականություն
= Արտաքին հղումներ = http://www.bostondynamics.com/ Կատեգորիա:1992 հիմնադրված ընկերություններ Կատեգորիա:Ամերիկյան ընկերություններ Կատեգորիա:Ռոբոտագիտություն Կատեգորիա:Ընկերություններ այբբենական կարգով
Վիրջինիա
Վիրջինիա (անգլերեն՝ ), նահանգ ԱՄՆ-ի արևելյան մասում, Ռիչմոնդ մայրաքաղաքով։ Վիրջինիան այսպես կոչված Հարավատլանտյան նահանգ է։ Այն 10-րդ նահանգն է ԱՄՆ-ում։ Բնակչությունը կազմում է 8383 մարդ (2015 թվականի տվյալներով ԱՄՆ-ում 12-րդ տեղում է)։
Վարչական կենտրոնը Ռիչմոնդն է, խոշորագույն քաղաքը Վիրջինիա Բիչն է, մյուս խոշոր քաղաքներն են՝ Ալեգզանդրիան, Լինչբերգը, Նորֆոլկը, Նյուպորտ-Նյուսը, Փորթսմութը, Րոանոկը, Համփթոնը և Չեսափիկը։
Նահանգի ամբողջական անվանումն է՝ Վիրջինիայի համայնք (Commonwealth of Virginia):
Պաշտոնական մականունը՝ «Հին Տիրապետություն» (Old Dominion), «Նախագահների մայր» (Mother of Presidents):
Պաշտոնական կարգախոսը՝ «Սա է բռնակալների ճակատագիրը» (Sic semper tyrannis!):
Վիրջինիան անվանվել է ի պատիվ Վիրջինիա աստերոիդի (50), որը հայտնաբերվել է 1857 թվականին։
Վարչական և քաղաքական կառուցվածք
Բարձրագույն դատարանը համարվում է Վիրջինիայի գերագույն դատարանը (Supreme Court of Virginia), այն բաղկացած է դատավորներից (Justices), որոնք ընտրվում են 4 տարի ժամկետով։ Գոյություն ունի նաև Վերաքննիչ դատարան (Court of Appeals of Virginia), այն բաղկացած է գլխավոր դատավորից (Chief Judge) և տվյալ կազմը ունի 19 դատավոր (judge):
Աշխարհագրություն
Վիրջինիա նահանգի մակերեսը կազմում է 110 785 կմ² (ԱՄՆ-ում 35-րդ տեղում է)։ Նահանգի արևելյան մասը ողողում է Ատլանդյան օվկիանոսի ջրերը, հարավից սահմանակից է Հյուսիսային Կարոլինա և Թենեսի նահանգներին, հյուսիսարևելյան կողմում նահանգը սահմանակից է Մերիլենդ նահանգին և Կոլումբիայի շրջանին, հարավարևմտյան մասով սահմանակից է Արևմտյան Վիրջինիային, արևմտյան մասով սահմանակից է Կենտուկիին։ Վերջինիա նահանգի արևելյան մասում է գտնվում Դելմարվա թերակղզին։
Նահանգի արևելյան մասը մեծապես ճահճացված է։ Արևմտյան մասը սահմանակից է Ապալաչների ստորոտին, որը ներառում է Քամբերլենդի բարձրավանդակը։ Նահանգի առավել նշանակալի գետերն են՝ Պոտոմակը, Ռապահանոկը Շենանդոան, Ռոանոկը և Նյու-Ռիվերը։ Նահանգի ավելի քան 60 %-ը ծածկված է անտառներով։ Կլիման անցումային բարեխառն է, մերձարևադարձային է, խոնավ, տաք ամառներով և մեղմ ձմեռներով։
Պատմություն
Ավանդաբար Վիրջինիա նահանգի տարածքը բնակեցված է հնդկացիական՝ Չերոնկի, Չիկախոմի, Մեխերի, Մոնախանի, Պոմունկի և այլ ցեղերի ժողովուրդներով։ Դրանք պատկանում են երեք խոշորագույն էթնիկ խմբերի, որոնցից ամենամեծը եղել է Ալգոնինսկը և մյուս երկուսը՝ Իրոգեսկն և Սիունը։ 16-րդ դարի վերջում (1587 թվական), երբ Անգլիան սկսեց բնակեցնել Հյուսիսային Ամերիկան, նահանգը ստացավ Վիրջինիա ( virgō բառից, սեռական հոլով ) անվանումը, ի պատիվ Էլիզաբեթ թագուհու, ով երբեք չէր ամուսնացել։ 17-րդ դարի սկզբին այստեղ ստեղծվել է Լոնդոնի Վերգինիա ընկերությունը, որը ֆինանսավորել է Ջեյմսթաունը (նահանգի նախնական կապիտալը) և այլ անգլիական բնակավայրեր։ 1740 թվականին «Անկախության պատերազմին» վարչական կենտրոնը տեղափոխվել է Րիչմոնդ։ 1788 թվականի հունիսի 25-ին Վիրջինիան դարձավ 10-րդ ամենամեծ նահանգը և 13 պետությունների հետ միասին մտավ ԱՄՆ-ի կազմի մեջ։ Պատերազմից հետո Վիրջինիան երկար ժամանակ եղել է երկրի գլխավոր քաղաքական կենտրոնը, այստեղ տեղի է ունեցել ութ նախագահների հանդիպում, որոնք էլ մշակել են սահմանադրությունը։
Քաղաքացիական պատերազմ
Պատերազմն սկսվել է 1840 թվականին, քաղաքացիական պատերազմի արդյունքում արդյունաբերությունը դադարեցվել է, սակայն 20-րդ դարում նոր թափ է առել։ 1861 թվականի ապրիլին Վիրջինիա նահանգը պաշտոնապես միացել է Համադաշնությանը։ 1863 թվականին այն առանձնացվել էր արևմտյան մասում (այժմ արևմտյան Վիրջինիա)։ Պատերազմի ժամանակ Վիրջինիան դարձել է գլխավոր մարտերի հիմնական վայրը, այստեղ տեղի են ունեցել Բուլ-Րանեի, Պետերսբերգի, Ֆրեդերիկսբերգի ճակատամարտերը։ Այստեղ 1865 թվականի ապրիլի 9-ին Ապոմատոսկ (Appomattox, Virginia) գյուղում գեներալ Ռոբերտ է. Լին ստորագրել է հանձնվելու փաստաթուղթը։ 1870 թվականին հետպատերազմյան տարիների ընթացքում ԱՄՆ-ի ղեկավարությունը պաշտոնապես որոշում է կայացրել վերակառուցել Վիրջինիան։
Տնտեսություն
Առավել կարևոր օգտակար հանածոների տեսակներից են ածուխը, քարը, ավազը, արտահանությունը իրականացնում է հիմնականում Ապալաչյան տարածաշրջանում, կան նաև նավթի ու գազի փոքր հանքավայրեր։ Վիրջինիայում պետական սեկտորը հանդիսանում է եկամուտի առաջատար ոլորտ։ Պետության բազմաթիվ բնակիչներ աշխատում են Վաշինգտոնի դաշնային հաստատություններում և զինված ուժերում։ Տարածքում տեղակայված են մեծ ռազմական ու ռազմածովային բազաներ։ Պետական տնտեսության մեջ հիմնական դեր է խաղում ծխախոտի, քիմիական, ռետինի, սննդի և տեխնիկական ոլորտները։ Զարգացած են փայտամշակաման, կահույքի արտադրության, տուրիզմի և սպասարկման ոլորտները։ 20-րդ դարի քառորդ կեսին ակտիվորեն զարգանում էր տեխնոլոգիաների բարձր արտադրությունը, այդ թվում` ծրագրերի ապահովման արտադրությունը (Վիրջինիայում է գտնվում է ԱՄՆ-ի խոշորագույն համացանցային ընկերությունը` America Online անվանմամբ)։ Շրջանի հիմնական գյուղատնտեսական մշակաբույսերն են` ծխախոտը, եգիպտացորենը, սոյան, խնձորը։ Ապրանքաշրջանառության ավելի քան կեսը բաժին է ընկնում անասնապահությանը, հատկապես գերակշռում է խոշոր եղջերավոր անասունների և ոչխարհների անասնապահությունը։ Զարգացած է թռչնաբուծությունը, (Ռոկինգեմ կոմսությունը ԱՄՆ-ի հնդկահավի արտադրության միակ մեծ կենտրոնն է), ձկնորսությունը և ծովամթերքի արտադրությունը (ծովատառեխ, ծովախեցգետին, ոստրե)։
Տրանսպորտ
Նահանգի տրանսպորտային ենթակառուցվածքում հզոր դեր են խաղում մայրուղիների և երկաթագծերի ցանցերը։ Երկրի միակ և մեծ նավահանգիստը Հոմտոն-Ռոուդսն է։ Նահանգում են գտնվում Վաշինգտոն քաղաքին սպասարկող մի շարք օդանավակայաններ (Դալլեսի անվան Վաշինգտոնի օդանավակայան և Ռոնալդ Ռեյգանի ազգային օդանավակայան)։
Կրթություն
Նահանգում կան ավելի քան հիսուն համալսարաններ և քոլեջներ։
Արտաքին հղումներ
Կատեգորիա:Վիրջինիա Կատեգորիա:ԱՄՆ-ի նահանգներ Կատեգորիա:1788 հիմնադրված պետություններ և տարածքներ
Սերմնահեղուկի բանկ
Սերմնահեղուկի բանկ, պահեստ է, որտեղ հեղուկ ազոտի մեջ պահվում են սառեցված սպերմատոզոիդները։ Դրանք օգտագործում են անպտղությունը բուժելու նպատակով, որը կարող է պայմանավորված լինել ինչպես տղամարդու, այնպես էլ կնոջ գործոնով։ Սերմնահեղուկի բանկերը օգտագործում են նաև օժանդակ վերարտադրողական տեխնոլոգիայով արտամարմնական բեղմնավորում (ԷԿՈ) իրականացնելու ժամանակ։
Սերմնահեղուկի բանկերը հիմնվել են կամ բժշկական հիմնարկություններում մարդու սերմնահեղուկի պահպանման համար, կամ անասնաբուժական հիմնարկներում կենդանիների սերմնահեղուկը պահպանելու համար (գազանանոց, գազանաբուծական ֆերմա)։
Սառեցված սերմնահեղուկը կենդանիների, օգտագործվում են գյուղատնտեսական նպատակների համար (սառեցված սերմնահեղուկը ցլերի կամ ձիերի օգտագործում են էգերին բեղմնավորելու համար, դա ավելի մատչելի է և դյուրին, քան տեղափոխել արուին), հազվագյուտ և անհետացող տեսակներ ստանալու համար, կամ հավաքել սերմնահեղուկների հավաքածու անհետացող կենդանիների տեսակներից։
Ամուսնու սառեցված սերմնահեղուկը սովորաբար օգտագործվում է անպտղության հաղթահարման համար արհեստական սերմնավորման մեթոդով կամ արտամարմնական բեղմնավորման համար, երբ ամուսինը չի կարող ներկա գտնվել հիվանդանոցում պրոցեդուրայի ժամանակ։ Նաև սպերմայի պահպանումը բանկում նպատակահարմար է նախքան բժշկական պրոցեդուրաները, որոնք կարող են հանգեցնել տղամարդու անպտղության (սերմնարանների հեռացում. հակաուռուցքային պրոցեդուրաներ և այլն)։ Այն դեպքերում, երբ զույգի անպտղությունը պայմանավորված է տղամարդկային ծանր գործոնով, կա հնարավոր վտանգ ժառանգական հիվանդությունների փոխանցման, կամ, երբ կինը միայնակ է, անպտղության բուժման համար օգտագործում են դոնորի սերմնահեղուկը։
Առողջապահության նախարարության սոցիալական զարգացման կենտրոնի կարգադրությամբ դոնոր մարդու սերմնահեղուկը կարող են օգտագործել արտամարմնական բեղմնավորման համար միայն 6 ամիս սերմնահեղուկների բանկում կարանտինում պահելուց հետո։
Սերմնահեղուկի դոնորներ են այն մարդիկ, ովքեր տրամադրում են իրենց սերմնահեղուկը ուրիշ մարդկանց, որ նրանք հաղթահարեն անպտղությունը։ Պատասխանատվություն չեն կրում ապագա երեխայի նկատմամբ ։
«Սերմնահեղուկի բանկ» բառակապակցությունը որպես կանոն օգտագործվում է հանրամատչելի գրականության մեջ։ Մասնագիտական գրականության, ինչպես նաև գերատեսչական թղթերում օգտագործվում է «կրիո-պահեստարան» տերմինը։
Պահպանման տեխնոլոգիան
Բանկում սերմնահեղուկը պահվում է սառեցված վիճակում։ Պարզագույն դեպքում մինչև սառեցումը սերմնահեղուկին ավելացնում են գլիցերին (5% ծավալ) որպես կրիոպաշտպան։ Գլիցերինով սերմնահեղուկը հավաքում են հատուկ տարայի (փորձանոթների ) մեջ սառեցման համար։ Սառեցումը մինչև շատ ցածր ջերմաստճանի կատարվում է 2 փուլով։ Առաջին փուլում սառեցումը կատարվում է դանդաղ (սերմնահեղուկը տեղափոխում են սառնարանային խցիկներ, որտեղ սառեցումը հսկվում է, կամ ուղղակի տեղադրում են հեղուկ ազոտի գոլորշիների մեջ) մինչև 35-37 °C ջերմաստիճան։ Երկրորդ փուլում (երբ դանդաղ սառեցումը կատարվել է) կատարում են արագ սառեցում, ընկղմելով սերմնահեղուկով տարան հեղուկ ազոտի անոթ մեջ։ Պահպանումը իրականացնում են Դյուարի անոթի մեջ՝ լցված հեղուկ ազոտով։ Սերմնահեղուկով տարան անմիջապես ընկղմված է հեղուկ ազոտի մեջ։
Սառեցված սերմնահեղուկը պահպանում է իր բեղմնավորման հատկությունը երկար տարիներ։ Տարայով սառեցված սերմնահեղուկի օգտագործաման համար այն հանում են հեղուկ ազոտից և տեղափոխում տաք ջրի մեջ հալեցնելու համար։ Հալեցնելուց հետո անհրաժեշտ է հեռացնել կրիոպաշտպանը սերմնահեղուկից, ինչի համար անհրաժեշտ է սերմնահեղուկի բազմակի վերականգնում ցենտրիֆուգով, սերմի հեղուկը փոխելով սննդարար միջավայրով։
Դոնորների ընտրություն
Դոնորների ընտրության հարցում մեծ նշանակություն ունի նրա արտաքին տվյալները՝ աչքերի գույնը, քաշը, հասակը, արյան խումբը և այլն ։
Դոնորներին ուղղված պահանջները սերմնահեղուկի ընդունման համար ներկայացված է կետերով. Դոնորական սերմնահեղուկի ընտրման պահանջներ. Դոնորների հետազոտման ծավալը.
Ծանոթագրություններ
Կատեգորիա:Բազմացում Կատեգորիա:Կենսաբանություն Կատեգորիա:Գենետիկա
Դիլիջան (այլ կիրառումներ)
Դիլիջան, կարող է վերաբերել՝
Անթաքիա
Պատմություն
Հնում Անթաքիան, հին անվանումը՝ Անտիոք, կարևոր քաղաքական և մշակութային կենտրոն էր։ Անտիոքը եղել է Սելևկյան կայսրության մայրաքաղաքը։ 1098-1268 թվականներին Անտիոքը եղել է Անտիոքի դքսության մայրաքաղաքը, որը հիմնադրել էին խաչակիրները։ Նրա անկումից հետո, 1516 թվականին քաղաքը գրավվել է Օսմանյան կայսրության կողմից։ 1918 թվականին մտել է ֆրանսիական գաղութ Սիրիայի կազմի մեջ, սակայն 1938 թվականին անցել է Թուրքիային։
Անտիոքի հույն ուղղափառ եկեղեցին գործում է մինչ օրս, բայց կաթողիկոսական աթոռը միջին դարերում տեղափոխվել է Դամասկոս, որտեղ գտնվում է նաև պատրիարքի նստավայրը։
Անթաքիայի հնէաբանական թանգարանի հավաքածուն իր ունեցած խճանկարների քանակով 2-րդն է ամբողջ աշխարհում։
2023 թվականի փետրվարի 6-ին քաղաքը մեծապես տուժել է երկու հզոր երկրաշարժերից, որոնց էպիկենտրոնը Մարաշ քաղաքն էր։ Որոշ պատմական վայրեր, այդ թվում՝ Սուրբ Պողոս եկեղեցին, ավերվել են ։ Փետրվարի 20-ին երկու նոր երկրաշարժերի հետևանքով բազմաթիվ շինություններից բացի ավերվել են եկեղեցիներ, Անթաքիայի սինագոգը, Հաբիբ-ի Նաջջար մզկիթը, որը Թուրքիայի տարածքում ամենահին մզկիթներից է ։
Արտաքին հղումներ
Կատեգորիա:Թուրքիայի քաղաքներ Կատեգորիա:Բյուզանդիայի քաղաքներ Կատեգորիա:Սրբազան քաղաքներ Կատեգորիա:Թուրքիայի հին հունական հնավայրեր Կատեգորիա:Թուրքիայի հռոմեական տեղավայրեր Կատեգորիա:Թուրքիայի հրեական համայնքներ Կատեգորիա:Թուրքիայի Միջերկրածովյան տարածաշրջան Կատեգորիա:Փոքր Ասիա Կատեգորիա:Մետաքսի ճանապարհի բնակավայրեր
Դիկինսոն շրջան (այլ կիրառումներ)
Դիկինսոն շրջան, կարող է վերաբերել՝
Ջեք (պավիան)
Ջեք, արջանման պավիան, որն ապրել է Հարավային Աֆրիկայում և հայտնի է դարձել որպես հաշմանդամություն ունեցող երկաթուղային ազդարարի օգնական ։
Այն բանից հետո, երբ ուղևորներն սկսել են տեղեկություններ հայտնել, որ Պորտ Էլիզաբեթ քաղաքի մոտ գտնվող Էյթենհախի կայարանում մի կապիկ շահագործում է երկաթուղային լուսազդանշանը, երկաթուղու վարչակազմը պաշտոնական հետաքննություն է սկսել այս հարցի վերաբերյալ։
Ի վերջո, չնայած նախնական թերահավատությանը, երկաթուղու ղեկավարությունը որոշել է պաշտոնապես վարձել Ջեքին այն բանից հետո, երբ հատուկ հանձնաժողովը ստուգել է պարտականությունների կատարման նրա հմտությունը։ Պավիանին նշանակել են օրական քսան ցենտ աշխատավարձ, և ամեն շաբաթ նա ստացել է կես շիշ գարեջուր ։ Բազմիցս հաղորդվել է, որ երկաթուղում աշխատելու ընթացքում Ջեքը երբեք չի սխալվել։
Ինը տարվա ծառայությունից հետո Ջեքը սատկել է տուբերկուլյոզից 1890 թվականին։ Ջեյմսը խորապես վշտացել է ընկերոջ մահից։ Հայտնի արջանման պավիանի գանգը գտնվում է Գրեմսթաունի Օլբանի թանգարանի հավաքածուում։ Ջեքի լուսանկարները ցուցադրված են հին Էյտենհախի երկաթուղային կայարանի շենքում ։
Ծանոթագրություններ
Կատեգորիա:Երկաթուղային ազդանշանում Կատեգորիա:Անդամահատումներ Կատեգորիա:Տուբերկուլոզից մահացածներ
Նա վերստին այստեղ է (ֆիլմ)
«Նա վերստին այստեղ է» (Er ist wieder da), Դավիդ Վնդենտ նկարահանած ֆիլմը «Նա վերստին այստեղ է» հունգարական ծագմամբ գերմանացի գրող և լրագրող Թիմուր Վերմեշի (Timur Vermes) գրքի հիման վրա։
Սյուժե
Բեռլին, 2014 թվականին անապատում ուշքի է գալիս Ադոլֆ Հիտլերը։ Սկզբում նա չի հիշում, թե ինչպես է հայտնվել ապագայում։ Նրան հայտնի չէ, թե ինչու չկա ռմբակոծություն, նրան ոչ մեկը չի ճանաչում, և ամենուրեք փախստականեր են։ Շուտով նա թերթերի կրպակ է նկատում, որտեղ տեսնում է, որ արդեն 21-րդ դարն է։ Նրա ժամանակավոր կացարանն ապահովում էր կրպակի աշխատողը, որը Հիտլերին շփոթում է անտուն դերասանի հետ։ Շատ ժամանակ չանցած՝ նրան նկատում են պրոդյուսերները, որոնց շնորհիվ նա դառնում է Յություբի և հեռուստատեսության աստղ ։
Ծանոթագրություններ
Կատեգորիա:Գերմանական ֆիլմեր Կատեգորիա:Գերմանական ֆիլմեր ըստ ժանրի Կատեգորիա:2015 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Գերմաներեն ֆիլմեր Կատեգորիա:Գերմանական կինոկատակերգություններ Կատեգորիա:Գրքերի էկրանավորումներ
Դավիթիանի (Լագոդեխի շրջան)
Դավիթիանի (დავითიანი), գյուղ Վրաստանում։ Գտնվում է Կախեթի մարզի Լագոդեխի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 291 մարդ ։
Բուկմեզոն
Բուկմեզոն (Bouquemaison), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 519 մարդ, բնակչության խտությունը` 72.59 մարդ/կմ²։ Բնակավայրը զբաղեցնում է 7.15 կմ² տարածք։
Աշխարհագրություն
Գտնվում է Փարիզ քաղաքից 155 կմ հյուսիս, Ամյեն քաղաքից 35 կմ հյուսիս։
Տնտեսություն
2010 թվականին ուներ 328 աշխատունակ (15-64 տարեկան) բնակիչ, որոնցից ակտիվ էին 226-ը, իսկ ոչ ակտիվները` 102։ Ակտիվության ցուցանիշը կազմում է 68,9 %։ 226 աշխատունակ մարդկանցից աշխատել է 204 անձ (108 տղամարդ և 96 կին)։ Գործազուրկ են եղել 22 անձ (13 տղամարդ և 9 կին)։ 102 անաշխատունակներից 38-ը եղել են աշակերտներ կամ ուսանողներ, 39-ը` թոշակառուներ, իսկ 25-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ֆիումե Վենետո
Ֆիումե Վենետո (Fiume Veneto), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 11 081 մարդ 2008 թվականի մարդահամարի տվյալների, բնակչության խտություն՝ 309 մարդ/կմ²։ Զբաղեցնում է 36 կմ² մակերես։ Փոստային ինդեքս՝ 33080։ Հեռախոսային կոդ՝ 0434։
Կոմունայի հովանավորն է Սուրբ Նիկողայոս Զմյուռնացի հրաշագործը։ Տոնը նշվում է դեկտեմբերի 6-ին։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Օսկար Հիլեմարկ
Օսկար Կառլ Նիկլաս Հիլեմարկ (Oscar Carl Niclas Hiljemark, ), շվեդ ֆուտբոլիստ, «Ջենոա» ակումբի և Շվեդիայի ազգային հավաքականի կիսապաշտպան։ 2016 թվականի Օլիմպիական խաղերի և 2018 թվականի աշխարհի առաջնության մասնակից։
Ակումբային կարիերա
Հիլեմարկը «Էլֆսբուրգ» ակումբի սան է։ 2010 թվականի սեպտեմբերի 26-ին                      «Բրոմապոյկառնա» ակումբի դեմ խաղի ժամանակ նա կատարել է իր նորամուտը Ալսվենսկա լիգայում ։ Հուլիսի 27-ին «Սյուրիանսկա» ակումբի դեմ խաղի ժամանակ Հիլեմարկը խփել է իր առաջին գոլը «Էլֆսբուրգ» ակումբի կազմում ։ 2012 թվականին Հիլեմարկն օգնել է իր թիմին հաղթել Շվեդիայի առաջնությունում։ Հաջորդ երկու մրցաշրջաններում  Հիլեմարկը ճանաչվել է լիգայի լավագույն երիտասարդ ֆուտբոլիստներից մեկը։
2013 թվականի սկզբին Հիլեմարկը տեղափոխվել է նիդերլանդական ՊՍՎ ակումբի կազմ։ Տրանսֆերի արժեքը կազմել է 2,2 մլն եվրո։ Հունվարի 26-ին «Խերակլես» ակումբի դեմ խաղի ժամանակ նա կատարել է իր  նորամուտը Էրեդիվիզիում՝ երկրորդ խաղակեսում փոխարինելով Թիմ Մատավժին ։ Առաջին մրցաշրջանում Հիլեմարկը  դարձել է առաջնության արծաթե մեդալակիր և օգնել իր թիմին հասնել Նիդերլանդների գավաթի խաղարկության եզրափակիչ։ 2013 թվականի օգոստոսի 17-ին «Գոու Էհեդ Իգլզ» ակումբի դեմ խաղում Հիլեմարկը խփել է իր առաջին գոլը ՊՍՎ ակումբի կազմում ։
2015 թվականի հուլիսի 13-ին Հիլեմարկը չորս տարվա պայմանագիր է կնքել իտալական «Պալերմո» ակումբի հետ ։ Օգոստոսի 23-ին  «Ջենոա» ակումբի դեմ խաղի ժամանակ նա կատարել է իր նորամուտը իտալական Սերիա Ա-ում՝ հանդիպման երկրորդ խաղակեսում փոխարինելով Լուկա Ռիգոնիին ։ Սեպտեմբերի 13-ին «Կարպի» ակումբի դեմ խաղի ժամանակ Հիլեմարկը խփել է իր առաջին գոլը նոր թիմի կազմում ։ Մեկ շաբաթ անց նա դարձել է «դուբլի»  հեղինակ «Մալագա» ակումբի դեմ խաղում ։
2017 թվականի սկզբին Հիլեմարկը տեղափոխվել է «Ջենոա» ակումբ։ Հունվարի 29-ին «Ֆիորենտինա» ակումբի դեմ խաղի ժամանակ նա կատարել է իր նորամուտը նոր ակումբի կազմում ։ Նույն խաղի ժամանակ Հիլեմարկը խփել է իր առաջին գոլը «Ջենոա» ակումբի կազմում։ Ամռանը Հիլեմարկը վարձավճարային հիմունքներով տեղափոխվել է հունական «Պանաթինաիկոս» ակումբի կազմ։ Սեպտեմբերի 10-ին «Կերկիրա» ակումբի դեմ խաղի ժամանակ Հիլեմարկը կատարել է իր նորամուտը հունական սուպերլիգայում ։ Հոկտեմբերի 16-ին «Լարիսա» ակումբի դեմ խաղի ժամանակ Հիլեմարկը խփել է իր առաջին գոլը «Պանաթինաիկոս» ակումբի կազմում ։ 2018 թվականի սկզբին նա վերադարձել է «Ջենոա» ակումբ։
Միջազգային կարիերա
2011 թվականի փետրվարի 9-ին Պորտուգալիայի երիտասարդական հավաքականի դեմ խաղի ժամանակ կատարել է իր նորամուտը Շվեդիայի երիտասարդական հավաքականի կազմում։
2011 թվականի հունվարի 8-ին Բահրեյնի ազգային հավաքականի դեմ ընկերական խաղում Հիլեմարկը կատարել է իր նորամուտը Շվեդիայի ազգային հավաքականի կազմում ։ Նույն խաղի ժամանակ Հիլեմարկը խփել է իր առաջին գոլը ազգային հավաքականի կազմում։
2015 թվականին Հիլեմարկն ընդգրկվել է Շվեդիայի երիտասարդական հավաքականի կազմում՝ մասնակցելու Չեխիայում անցկացվող Եվրոպայի երիտասարդական առաջնությանը։ Միցաշարի ընթացքում նա մասնակցել է Դանիայի, Իտալիայի , Անգլիայի և երկու անգամ Պորտուգալիայի հավաքականնների դեմ խաղերին։ Դանիայի երիտասարդական հավաքականի դեմ խաղի ժամանակ Հիլեմարկը դարձել է գոլի հեղինակ։
2016 թվականի օգոստոսի 10-ին 2018 թվականի աշխարհի առաջնության որակավորման փուլի՝ Բոլիվիայի դեմ խաղի ժամանակ Հիլեմարկը խփել է իր առաջին գոլը պաշտոնական խաղում հօգուտ ազգային հավաքականի ։
2018 թվականին Հիլեմարկն ընդգրկվել է հավաքականի հայտացուցակում՝ մասնակցելու Ռուսաստանում անցկացվող աշխարհի առաջնությանը։ Մրցաշարի ընթացքում նա մասնակցել է Հարավային Կորեայի և Մեքսիկայի հավաքականների դեմ խաղերին։
Ձեռքբերումներ
Թիմային
«Էլֆսբորգ»
ՊՍՎ
Միջազգային
Շվեդիա (մինչև 21)
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Շվեդ ֆուտբոլիստներ Կատեգորիա:Շվեդիայի հավաքականի ֆուտբոլիստներ Կատեգորիա:Էլֆսբորգի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:Պալերմոյի ֆուտբոլիստներ Կատեգորիա:Ջենոայի ֆուտբոլիստներ Կատեգորիա:Պանաթինաիկոսի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Իտալիայի լեգեոներ ֆուտբոլիստներ
Չիաուրի
Չիաուրի (ჭიაური), գյուղ Վրաստանում։ Գտնվում է Կախեթի մարզի Լագոդեխի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1044 մարդ ։
Բանտարկյալների զբոսանքը (նկար)
Բանտարկյալների զբոսանքը (De gevangenisbinnenplaats (naar Gustave Doré)), ստեղծվել է 1890 թվականին, նկարի հեղինակային իրավունքները պատկանում են Վինսենթ վան Գոգին։ Գյուստավ Դորեի «Բանտում» նկարի կրկնօրինակն է։
Նկարագրություն
Նկարում պատկերված է բանտի մութ փոքր ու նեղ բակի ջրհորը, որտեղ շրջանագծով շարժվում են շղթայակապ բանտարկյալները։ Նկարը ստեղծված է կապտա-կանաչ ներդաշնակության մեջ։
«Բանտարկյալների զբոսանք» նկարը, ըստ հեղինակի՝ խորհրդանշում է «ներփակված մարդկանց» կյանքը։ Առաջամասի կենտրոնական անձը ավելի արտահայտված անհատականություն ունի, քան մյուսները, որոնց դեմքերը պատկերված են հիմնականում մի քանի դիմակների միջոցով։ Այս անձի մեջ ամփոփված է հենց Վան Գոգի անհատականությունը։
Ստեղծման պատմություն
1888 թվականի դեկտեմբերի վերջին Վան Գոգի մոտ առաջին անգամ սկսեցին ի հայտ գալ հոգեկան խանգարման նոպաներ, որոնք շարունակաբար կրկնվում էին, և Վան Գոգը ինքնակամ որոշեց բուժվել Սուրբ Պավել անվամբ հոգեբուժական հիվանդանանոցում։ Հոգեբուժարանը գտնվում էր Արլայից ոչ հեռու գտնվող՝ Սեն-Ռեմիում՝ նախկին ավգուստինյան մենաստանում։ Այնտեղ Վան Գոգը մնաց 1889 թվականի մայիսից մինչև 1890 թվականի մայիսը։ Այդ վերականգնողական կենտրոնի տնօրեն՝ բժիշկ Պեյոնը և Վան Գոգի եղբայր՝ Տեո Վան Գոգը (նկարների վաճառական) աշխատում էին նկարչի համար ստեղծել բոլոր հարմարությունները, որպեսզի նա ստեղծագործի։ Գտնվելով հիվաանդանոցում Վան Գոգը չէր կարողանում բնությունից պատկերներ նկարել, այդ պատճառով նա սկսեց օգտագործել լիտոգրաֆիան, փորագրությունը և այլ արվեստագետների սև ու սպիտակ վերարտադրությունը, որպես իր նկարների բնական հիմքեր։ Այդ շրջանի հիմնական հատվածում նա կրկնօրինակներ էր պատրաստում՝ Ժան Ֆրանսուա Միլլեի, Ռեմբրանդտի, Դելակրուայի, Դոմիեի փորագրումի միջոցով։
Մի անգամ նա իր եղբայր Տեոից խնդրեց իրեն ուղարկել Ռեգամեի «Կատորգա» փորագրությունը, բայց հավանական է, որ Տեոն չէր կարողացել այն ձեռք բերել։ Վան Գոգը դրա փոխարեն աշխատանքները սկսեց Գյուստավ Դորեի «Բանտում» նկարի փորագրության վրա, որը հիմնված էր Բ. Ժերալդի «Լոնդոն» գրքի վրա (1872)։
Դորեի փորագրությունում խատկերված էր Նյու-Գեյթյան բանտի վեցանկյուն բակը, որտեղ տեղի էր ունենում այսպես կոչված «բանտարկյալների շքահանդեսը»։ Այդ «շքահանդեսի» իմաստն այն է, որ հանցագործին բազմակի անգամներ անցկացնում էին խուզարկուի մոտով, որպեսզի նա մտապահի նրանց դեմքերը։
Վան Գոգի և Դորեի նկարների զանազանություն
Վան Գոգը վերապատկերեց փորագրությունը մի քանի փոփոխություններով։
Ծանոթագրություններ
Կատեգորիա:1890 նկարներ Կատեգորիա:Վինսենթ վան Գոգի նկարներ Կատեգորիա:Մոսկվայի Պուշկինի անվան կերպարվեստի թանգարանի նկարներ
Օտտո Բախ
Օտտո Բախ (Otto Bach, ), ավստրիացի կոմպոզիտոր և դիրիժոր, եկեղեցական երաժիշտ և կապելմեյստեր։
Կենսագրություն
Բախը 1864 թվականին ամուսնացել է Հայնրիխ Մարշների այրու՝ Թերեզա Բախ-Մարշների հետ։ Նա նաև սերտ կապ է պահպանել Ֆրանց ֆոն Հիլլեպրանդտի ընտանիքի հետ, որի դստերը՝ Մարիին նա մի շարք երգեր է նվիրել։
1868 թվականին, 35 տարեկանում, Բախը նշանակվել է Զալցբուրգի Մայր տաճարի երաժշտական ​​ասոցիացիայի տնօրեն։
1880 թվականից եղել է Վիեննայի Վոթիվկիրխե կաթոլիկ եկեղեցու կապելմեյստեր։
Օտտո Բախը թաղված է Վիեննայի կենտրոնական գերեզմանատանը, որտեղ թաղված է նաև իր եղբայրը։
Արտաքին հղումներ
Կատեգորիա:Երաժիշտներ այբբենական կարգով Կատեգորիա:Կոմպոզիտորներ այբբենական կարգով Կատեգորիա:Ավստրիացի կոմպոզիտորներ Կատեգորիա:Ավստրիացի դիրիժորներ Կատեգորիա:Ավստրիացի դասական երաժիշտներ
Ռիկի Գրին
Ռիկի Գրին (Rickey Green, ), ամերիկացի պրոֆեսիոնալ բասկետբոլիստ։
Վաղ տարիներ
Ծնվել է 1954 թվականի օգոստոսի 18-ին Իլինոյս նահանգի Չիկագո քաղաքում։ Սովորել է Հիրշ Մետրոպոլիտանի դպրոցում, որտեղ հանդես է եկել տեղի բասկետբոլային ակումբի կազմում։